Diskusia k Wikipédii:Napísali o Wikipédii

message: To by si snáď zaslúžilo zaslať pánovi "odborníkovi" na nové médiá (ktorý asi zaspal v roku 1999) nejaké vyznamenanie za najväčší omyl storočia, lebo keď niekto, kto sa označí za "odborníka", má takýto naivný povrchný názor, pričom skutočnosť je striktne opačná, to už je výkon. Dúfam, že je za svoje "analýzy" dobre platený. Bronto 21:48, 2. október 2010 (UTC)
replies: text: Bronto, sorry, ale nerozumiem celkom pointe rozhorčenia. Ktorá časť jeho tvrdenia je striktne opačne? Tá o efektivite nachádzania a opravy chýb relatívne k rozsahu wiki a počtu editorov? Je to len intuitívny dojem, alebo máš po ruke nejakú metriku, z ktorej by vyplývalo, že je tento aspekt vypuklejší na en než na malej wiki? Dá sa oponovať, že relatívne na počet slovensky hovoriacich pozemšťanov zrejme pripadá viac sk editorov, než en editorov na počet anglicky hovoriacich ľudí. Alebo že pri kontroverzných témach (à la história Uhorska) na en občas valcuje silnejšia lobby (aspoň teda z nášho pohľadu). Ale čo to mení na povedanom, že anglická wiki je rádovo kvalitnejšia encyklopédia (úplnejšia, ozdrojovanejšia, s precíznejšie a názornejšie formulovanými textami a v konečnom dôsledku zrejme aj dôveryhodnejšia, hoci aj tam by sa asi ťažko volila nejaká objektívna metrika)? A čo sa absolútnych čísel týka, plne platí aj tá časť, že v menších jazykoch jednoducho chýba dostatočné množstvo dobrovoľníkov, minimálne na to, aby boli aspoň v dôležitých oblastiach ako-tak úplné (to, že tu máme priehrštia článkov o epizódach seriálov, albumoch pophviezdičiek a 100 podžánroch metalu a elektronickej hudby na tom nič nezmení).P.S.: Nič v zlom, sám som tu prispel len smiešnym zlomkom Brontovho príspevku, čo do rozsahu aj kvality, takže absolútne nemám právo na nejaké moralizovanie, je to len konštatovanie. --Teslaton 16:48, 3. október 2010 (UTC)
replies: text: :Ľudia, ktorí sú tu dlhšie, vedia, prečo som to napísal. Tebe len toľko: Musel by si mať poňatia, čo sa na anglickej wikipédii a v širšom zmysle každej wikipédii, ktorá sa stane príliš veľká, v pozadí deje, vrátane toho, kto tam nakoniec ostane ako redaktor a kto tam nakoniec ostane ako admin a kto tam nakoniec odíde ako redaktor a kto tam nakoniec odíde ako admin. A takisto by si sa musel vo viacerých oblastiach vyznať do detailov, aby si vedel posúdiť, čo je správna informácia, čo je odfláknutá informácia, čo je fringe view, čo je úmyselne zlá informácia. Anglická wikipédia dobre začala, ale odkedy je príliš veľká, je to tam už len výsmech. Kvantita veľká, kvalita zo dňa na deň horšia a horšia. Ak to niekto nevidí, tak ho ľutujem, lebo tam už prakticky nie je oblasť, na ktorej by tá anarchia, hlúposť a/alebo cielená manipulácia nebila do očí. Vo filozofickom zmysle je anglická wikipédia nádherná ukážka toho, ako dopadne slobodný systém, ktorý je taký veľký, že ho už nie je možné kontrolovať a preto ho (s radosťou) prevezmú rôzne deti, gangy, fanatici, psychopati a ľudia, ktorí si riešia mocenské komplexy. Je to inak veľmi poučné a veľmi príznačné. V poriadku je tam možno (aj to len možno) 5 000 hlavných článkov navštevovaných veľa ľudmi, všetko ostatné je problém. A nebolo to tak vždy...Výsledok je ten, že funkciu encyklopédie, t.j. textu so spoľahlivými informáciami, lepšie spĺňajú tie malé wikipédie, ktoré nepreberajú z anglickej wikipédie. V priemere samozrejme. Bronto 00:48, 4. október 2010 (UTC)
replies: text: ::Buď je to z tvojej strany dosť veľká extrapolácia, alebo som fakt slepý, alebo sa to všetko deje v iných oblastiach, než aké vnímam ja. Do inej než hobby hĺbky síce dokážem posúdiť tak maximálne mat/fyz/it/elektro, ale vychádza mi to skôr naopak. Nespomínam si na veľa prípadov, že by na en bol v týchto oblastiach horší článok než napr. na sk (teda ak vôbec nastane tá šťastná zhoda okolností a heslo tu vôbec existuje a nie je stub, alebo text na úrovni ZŠ referátu). V priemernom prípade sú tam naopak dosť kvalitné články na vytvorenie si predstavy o veci, ktorým je celkom problém niečo vážne vytknúť. Pritom aj sporné pohľady tam zvyčajne bývajú popísané tak, že nemám dojem nejakého vážnejšieho zavádzania. Tiež výraznejší redaktori z týchto oblastí, ktorých je tam vidno, v priemere určite nepôsobia ako deti/gangy/psychopati. Takže neviem, možno by si mal spísať nejakú krátku case study, kde by si tú (podľa teba v každej oblasti a v priemernom prípade) zúfalú sitúaciu na en demonštroval, vrátane konkrétnych príkladov, aby mohli aj takí zaslepenci ako ja pochopiť vážnosť situácie. --Teslaton 01:43, 4. október 2010 (UTC)

message: Tak som si to na en wiki skúsil, nie je to zatiaľ prakticky k ničomu, okrem nadpisov a linkov to nedokáže prakticky nič. Veľmi raná alfa, ak to má byť použiteľné, je na tom ešte VEĽMI veľa práce. --Rádiológ diskusia 20:39, 19. december 2012 (UTC)
thread_title:  WYSIWYG editor 

message: Prečo do týchto zoznamov pridávame aj české správy? Nebolo by vhodnejšie aby české spravovali česi a my si budeme robiť naše vlastné slovenské? Interwiki tam je v každom prípade a pre prípadných neznalcov interwiki môžme nahor umiestniť odkaz na českú verziu... --KuboF (diskusia) 09:34, 9. september 2013 (UTC)
replies: text: Z jednoduchého dôvodu. Českých správ, kde sa nejakým spôsobom spomína Wikipédia, je oveľa viac. Ak to nie je vhodné, môžem ich prestať pridávať, akurát sa tým správy značne zredukujú. Alebo možno len neviem hľadať tie slovenské. /môj názor: ak sa niekto zaujíma o Wikipédiu /z akéhokoľvek uhla pohľadu/ ako trebárs ja/ vyhľadáva správu ako takú, bez zamerania sa na konkrétny jazyk. Výhoda sk/cs jazykov → rozumieme im. --–Bubamaradisk. 09:43, 9. september 2013 (UTC)
replies: text: : V českých správach nevidím problém. --Jetam2 (diskusia) 12:27, 9. september 2013 (UTC)

text: : Ak to za celý ten čas nikomu zvlášť nevadilo tak to kľudne môže tak ostať. -KuboF (diskusia) 13:03, 9. september 2013 (UTC)
thread_title:  České správy 

message: Môžem sa opýtať, s ktorým redaktorom (prezývka) bol robený tento zaujímavý rozhovor? Z uvedených údajov to nejako neviem rozlúsknuť. Ďakujem. --Eryn Blaireová (diskusia) 21:24, 29. december 2018 (UTC)
replies: text: : Jetam2. ILoveJuice (diskusia) 21:29, 29. december 2018 (UTC)
replies: text: ::Škoda len, že bol sčasti uzamknutý :( --Pe3kZA✉ 21:48, 29. december 2018 (UTC)
replies: text: :::Predplatné? 4,99€?  --–Bubamaradisk. 22:05, 29. december 2018 (UTC)
replies: text: ::::Kvôli jednému článku? Prežijem to...  Pe3kZA✉ 22:12, 29. december 2018 (UTC)
thread_title:  Rozhovor pre Denník N